**ДО**

**ОБЩИНСКИ СЪВЕТ**

**РУСЕ**

**ПРЕДЛОЖЕНИЕ:**

**ОТ ПЕНЧО МИЛКОВ**

**КМЕТ НА ОБЩИНА РУСЕ**

**ОТНОСНО:** Промяна на мястото на предоставяне на социалната услуга „Център за социална рехабилитация и интеграция“ (ЦСРИ)

**УВАЖАЕМИ ОБЩИНСКИ СЪВЕТНИЦИ,**

С Решение № 1035, прието с Протокол №40/13.12.2018 на Общински съвет Русе, е създадена социалната услуга „Център за социална рехабилитация и интеграция“ (ЦСРИ) на адрес на предоставяне гр. Русе, кв. „Дружба“ 2, ул. „Йосиф Цанков“ № 45-47.

Дейността на социалната услуга ЦСРИ е насочена към деца с физически увреждания (двигателни нарушения, Детска церебрална парализа), деца в риск по смисъла на Закона за закрила на детето“ (деца в риск от отпадане от образователната система, деца жертви на насилие, деца от семейства в криза).

ЦСРИ се предоставя от Сдружение „Център Динамика“, чрез възлагане на управлението й, след проведен конкурс за доставчик на социалната услуга и сключен договор № 6832/23.12.2022 г. за срок от 5 /пет/ години.

Услугата се предоставя като държавно делегирана дейност с капацитет 20 (двадесет) потребители от 2019 г.

Мотивите за предоставянето на социалната услуга на втори адрес са свързани с това, че сградата, намираща се кв. „Дружба“ 2, ул. „Йосиф Цанков“ № 45-47, е в отдалечен от централната част на града квартал, изградената инфраструктура и транспортните връзки не са достатъчно добри, в сградата няма достъпна архитектурна среда за лица със затруднения в придвижването, каквито са изискванията по Наредба за качеството на социалните услуги и Наредба №РД-02-20-2 от 26.01.2021 г. за определяне на изискванията за достъпност.

Поради гореизброените причини, родителите изпитват затруднения да осигуряват редовни посещения на децата за терапевтична работа със специалисти. Това е и причината за отказ от ползване на социални услуги за консултиране, медиация и наблюдавани контакти при родители в конфликт и техните деца, насочени от отдел „Закрила на детето“ към дирекция „Социално подпомагане“, гр. Русе.

Община Русе изпрати заявление за предварително одобрение до Изпълнителния директор на Агенция за социално подпомагане за издаване на заповед за промяна на мястото на предоставяне на социалната услуга и предоставянето й на втори адрес.

На 28.04.2025 г., в общинска администрация е получена Заповед № РД01-0709/17.04.2025 г. на Изпълнителния директор на Агенция за социално подпомагане за предварително одобрение за предоставяне на социална услуга ЦСРИ на два адреса, считано от 02.05.2025 г.,както следва:

* гр. Русе, кв. „Дружба“ 2, ул. „Йосиф Цанков“ № 45-47;
* гр. Русе, ул. „Цар Асен“ № 26, бл. „Съединение“, вх.6, ет.0.

Предлагаме, освен на адрес гр. Русе, кв. „Дружба“ 2, ул. „Йосиф Цанков“ № 45-47, услугата да се предоставя и на административен адрес гр. Русе, ул. цар Асен“ №26, бл. „Съединение“, вх.6, ет.0 подробно описан в АПОС №9946/20.01.2021 г., представляващ самостоятелен обект с идентификатор 63427.2.2085.6.22 по КККР на град Русе, с предназначение „занималня“, с площ от 82,24 кв. м.

Промяната на мястото (адреса) на предоставяне на социалната услуга не оказва влияние върху размера на финансовите средства и не е необходимо извършване на промяна на основните бюджетни взаимоотношения на общината с централния бюджет за съответната година за делегираните от държавата дейности.

Съгласно чл. 21, т. 3 от Закона за социалните услуги, Агенцията за социално подпомагане дава предварително одобрение за създаване, промяна на броя на потребителите и **промяна на мястото на предоставяне на социалните услуги**, които се финансират от държавния бюджет, в съответствие с Националната карта на социалните услуги.

Съгласно чл. 25, ал.2, т. 4 от ЗСУ, кметовете на общини предлагат на общинския съвет създаване, прекратяване, промяна на броя на потребителите и **промяна на мястото на предоставяне на социалните услуги**, които се финансират от държавния бюджет, от общинския бюджет и при условията на публично-частно партньорство.

Разпоредбата на чл. 87, ал. 1 от Правилника за прилагане на Закона за социални услуги, определя промяната на броя на потребителите и мястото на предоставяне на социална услуга, съгласно Националната карта на социалните услуги, да се извършва с решение на Общинския съвет.

С оглед гореизложеното, предлагам на Общински съвет Русе, да вземе следното

**Р Е Ш Е Н И Е:**

На основание чл. 21, ал. 2, във връзка с чл. 21, ал. 1, т. 8 и т. 23 и чл. 17, ал.1, т. 7 от Закона за местно самоуправление и местна администрации, чл. 58, ал. 4, във връзка с чл. 53, ал. 1 от Закона за социалните услуги и чл. 87, ал. 1 от Правилника за прилагане на закона за социалните услуги, Общински съвет Русе

**Р Е Ш И:**

1. Променя мястото на предоставяне на социалната услуга „Център за социална

рехабилитация и интеграция“ (ЦСРИ), създадена с Решение № 1035, прието с Протокол №40/13.12.2018 на Общински съвет Русе, както следва:

ОТ: гр. Русе, кв. „Дружба“ 2, ул. „Йосиф Цанков“ № 45-47

НА: гр. Русе, кв. „Дружба“ 2, ул. „Йосиф Цанков“ № 45-47 и гр. Русе, ул. „Цар Асен“ № 26, бл. „Съединение“, вх.6, ет.0.

**Приложения:**

1. Заповед РД01-1815/30.09.2019 г. на Изпълнителния директор на АСП за откриване на „Център за социална рехабилитация и интеграция“ (ЦСРИ) – копие;
2. АЧОС №7292/02.07.2014 г. за имот частна общинска собственост – копие;
3. Заповед РД01-0709/17.04.2025 г. на Изпълнителния директор на АСП за предварително одобрение за промяна на мястото на предоставяне на социалната услуга „Център за социална рехабилитация и интеграция“ (ЦСРИ) – копие;
4. АПОС № 9946/ 20.01.2021 г. за имот публична общинска собственост – копие.

**ВНОСИТЕЛ:**

**ПЕНЧО МИЛКОВ**

*Кмет на Община Русе*