**ДО**

**ОБЩИНСКИ СЪВЕТ РУСЕ**

**ПРЕДЛОЖЕНИЕ**

**ОТ ПЕНЧО МИЛКОВ**

**КМЕТ НА ОБЩИНА РУСЕ**

**ОТНОСНО:** Даване на Разрешение за изработване на проект за подробен устройствен план – План за застрояване на поземлени имоти с идентификатори /ПИ/ 51679.216.710 и 51679.216.712 в местност „Слатина“ по Кадастралната карта и кадастралните регистри /КККР/ на с. Николово, Община Русе

**УВАЖАЕМИ ОБЩИНСКИ СЪВЕТНИЦИ,**

В Дирекция „Инвестиционно проектиране, устройство и кадастър“ е постъпило е искане за разрешаване изработването на подробен устройствен план с вх. № УТ-27-103/25.10.2024г. от „Дунарит“ АД, представлявано от Изпълнителния директор Петър Петров, чрез упълномощен представител Петър Кънчев (пълн. Рег. № 4559/15.05.2018г.) и СЦДП, ТП ДЛС „Дунав“, представлявано от Директора инж. Марин Минчев, като собственик на ПИ 51679.216.710 и 51679.216.712 в местност „Слатина“ по КККР на с. Николово, Община Русе.

Съгласно одобреният Общ устройствен план на Община Русе /ОУПО Русе/ имотите попадат в „Терени със специално предназначение“, обособени за извършване на дейности, свързани със сигурността и отбраната на страната. В случая, „Дунарит“ АД по ПМС № 181/20.07.2009г. е определен за стратегически обект, който е от значение за националната сигурност на Република България. Предвид разпоредбите на чл. 124а, ал. 6 от ЗУТ, относно разрешение за изработване на подробни устройствени планове за територии, върху които се предвижда изграждане на специални обекти, свързани с отбраната и сигурността на страната, е проведена кореспонденция с Министерство на отбраната, Министерство на вътрешните работи, Държавна агенция „Национална сигурност“, Държавна агенция „Разузнаване“ и Държавна агенция „Технически операции“, които са изразили становища, че разрешаването на конкретния ПУП не е в техните компетентности. Със становище на Министерство на регионалното развитие и благоустройството, регистрирано с индекс 15-129-2#5/20.03.2025г. в Община Русе, е костатирано, че ПИ 51679.216.710 и 51679.216.712 в местност „Слатина“ по КККР на с. Николово не попадат в хипотезата на специални обекти по § 5, т. 63 от ДР на ЗУТ, както и че административното производство по ЗУТ за разрешаване изработване на ПУП за тези имоти е в правомощията на общинската администрация. Съгласно чл. 124а, ал. 1 от ЗУТ и поради това, че имотите попадат извън границите на урбанизираната територия на гр. Русе, разрешаване изработването на ПУП следва да се даде от Общински съвет – Русе по предложение на Кмета на Община Русе, като едновременно с това се одобри и заданието разработено от възложителите.

Съгласно Наредба 7/2003г. за правила и нормативи за устройство на отделните видове територии и устройствени зони, в ПИ 51679.216.710 и 51679.216.712 могат да за изграждат обекти по чл. 45, ал. 3, т. 10 – „обекти със специално предназначение“ и поради попадането им в горски територии е необходима промяна на предназначението и изключване на земите от горския фонд съгласно Закона за горите, на основание предвиждане на подробен устройствен план.

В разработеното от възложителите задание за проектиране за ПИ 51679.216.710 и 51679.216.712 в местност „Слатина“ по КККР на с. Николово се предвижда изработването на проект за подробен устройствен план – План за застрояване за имотите, попадащи в „Горска територия, с начин на трайно ползване „Широколистна гора“ с площ 761.451 дка и „Друг вид дървопроизводителна гора“ с площ 316.900 дка, както и запазването на съществуващите сгради като елемент на плана.

Със скицата-проект се предлага режим на застрояване, определено с ограничителни линии, разположени на 3.00м от външните граници на имотите и съобразено със сервитутната зона на техническата инфраструктура – въздушни електропроводни линии, преминаваща в северо-западната част на ПИ 51679.216.710, съгласно изискванията на Наредба 8/2001г. за обема и съдържанието на устройствените планове към ЗУТ.

С оглед изложеното и на основание чл. 63 ал.1 от Правилника за организацията и дейността на Общински съвет – Русе, неговите комисии и взаимодействието му с общинската администрация, предлагам на Общински съвет – Русе да приеме следното

**Р Е Ш Е Н И Е:**

На основание чл. 21, ал. 2 и чл. 21, ал. 1 т. 11 от ЗМСМА, чл. 124а, ал. 1 и чл. 124б, ал. 1, във връзка с чл. 110, ал. 1, т. 3 от ЗУТ, чл. 73, ал. 1, т. 1 от ЗГ и искане с вх. № УТ-27-103/25.10.2024г. от „Дунарит“ АД и СЦДП, ТП ДЛС „Дунав“, Общински съвет – Русе реши:

1. Одобрява задание и разрешава изработване за проектиране на Подробен устройствен план - План за застрояване на ПИ 51679.216.710 и 51679.216.712 в местност „Слатина“ по КККР на с. Николово, Община Русе.
2. Проектът да се изготви в обем и съдържание съгласно изискванията на чл. 108, ал. 2 от ЗУТ, Наредба №7/2003г. за правила и нормативи за устройство на отделните видове територии и устройствени зони, Наредба №8/2001г. за обема и съдържанието на устройствените планове, чл. 65 от Наредба № РД-02-20-5/2016г. за съдържанието, създаването и поддържането на кадастралната карта и кадастралните регистри и при спазване на изискванията на и чл. 126, ал. 4 от ЗУТ за двуфазно проектиране – предварителен и окончателен проект.

Решението подлежи на разгласяване с обявление по реда на чл. 124б, ал. 2 от ЗУТ.

**ПРИЛОЖЕНИЕ:** Окомплектована документация към вх. № УТ-27-103/25.10.2024г. от „Дунарит“ АД и СЦДП, ТП ДЛС „Дунав“

**Вносител,**

**ПЕНЧО МИЛКОВ**

*Кмет на Община Русе*