**ДО**

**ОБЩИНСКИ СЪВЕТ**

**РУСЕ**

**ПРЕДЛОЖЕНИЕ**

**ОТ ПЕНЧО МИЛКОВ**

*Кмет на Община Русе*

**Относно:** *Одобряване на Договор за сътрудничество между Община Русе и Национална спортна академия „Васил Левски“*

**УВАЖАЕМИ ОБЩИНСКИ СЪВЕТНИЦИ,**

Национална спортна академия „Васил Левски“ е специализирано висше училище с основно направление Спорт и педагогика на обучението по физическо възпитание. Основано още през 1942г., учебното заведение в настоящия момент има висока академична акредитация.

НСА заедно с треньорската школа на Българския футболен съюз е оторизирана от Европейската футболна асоциация (УЕФА) да обучава футболни треньори от цял свят и да издава всички изисквани от УЕФА лицензи, включително License PRO, който е валиден в целия свят.

Обучението в НСА е базирано на изследователски и интердисциплинарен подход. Учебните програми обединяват професионалната тренировка с научно-изследователските методи, стимулират умението за идентифициране, формулиране и решаване на проблемите в областта на физическата култура и спорта, оформя специалисти, които да могат да посрещнат предизвикателствата на живота с аналитично и съзидателно мислене и подход.

За Русе спортът е един от важните стратегически приоритети, заложени в програма за развитие на Общината. Към администрацията има и новосъздаден ресор „Спорт и младежки дейности“, чиято дейност е именно в насока подем на спортните дейности в града.

В тази връзка след проведени срещи с ръководството на Община Русе от ресор „Спорт и младежки дейности“ и представители на НСА, предлагаме сключването на Договор за сътрудничество между Община Русе и Националната спортна академия в следните направления:

* Осъществяване на съвместни учебно-методически дейности в областта на образованието, науката, културата и спорта;
* Съвместно участие в научни и научноприложни изследвания, образователни, културни, спортни и други проекти в рамките на национални и международни програми;
* Съвместно участие в национални и международни научни конференции, симпозиуми и семинари, свързани с предмета на този договор.

Предвид гореизложеното и на основание чл. 63, ал. 1 от Правилника за организацията и дейността на Общински съвет – Русе, неговите комисии и взаимодействията му с общинска администрация, предлагам на Общински съвет – Русе да вземе следното

**Р Е Ш Е Н И Е**

На основание чл. 21, ал. 2 във връзка с ал. 1, т. 23, чл. 59, ал. 1 и чл. 61, ал. 1 от Закона за местното самоуправление и местната администрация, Общински съвет - Русе:

**Р Е Ш И:**

Одобрява Договор за сътрудничество между Община Русе и Национална спортна академия „Васил Левски“.

**Приложение:** Проект на Договор за сътрудничество между Община Русе и Национална спортна академия „Васил Левски“

**Вносител,**

**ПЕНЧО МИЛКОВ**

*Кмет на Община Русе*

[](http://nsa.bg/) *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**ДОГОВОР ЗА СЪТРУДНИЧЕСТВО**

Днес…………2025 г., в гр. София, между:

**Национална спортна академия „Васил Левски“,** Булстат 000670627, София, ул. „Акад. Стефан Младенов“ 21 – Ректорат, представлявана от проф. Красимир Петков, дн – Ректор, от една страна

и

**Община Русе**, ЕИК: 000530632, гр. Русе, пл. „Свобода“ № 6, представлявана от Пенчо Милков – Кмет, от друга страна, наричани за краткост „Страните“, се сключи настоящият договор за следното:

**ЦЕЛ НА ДОГОВОРА**

**Чл. 1.** Настоящият договор се сключва с цел:

1. Установяване на сътрудничество между НСА „Васил Левски“ и Община Русе за осъществяване на учебно-методически дейности в областта на образованието, науката, културата и спорта

**(2)** Съвместно участие в научни и научно-приложни изследвания, образователни, културни, спортни и други проекти в рамките на национални и международни програми.

**(3**) Съвместно участие в национални и международни научни конференции, симпозиуми и семинари, свързани с предмета на този договор.

**ПРАВА И ЗАДЪЛЖЕНИЯ НА СТРАНИТЕ**

**Чл. 2.** За постигане на целите на настоящия договор страните се договарят:

**(1)** Да организират съвместни мероприятия, състезания, семинари, симпозиуми, конференции, конгреси и други.

**(2)** Да организират и провеждат съвместни научни изследвания и проекти.

**(3)** Да рекламират и популяризират в публичното пространство, настоящото сътрудничество, на специализирани форуми и в свои издания по подходящ начин.

**(4)** Да си сътрудничат на всички нива, осигурявайки подходящи експерти.

**(5)** Да разработват и реализират конкретни проекти и програми за постигане на целите, предвидени в този договор.

**ОБЩИ УСЛОВИЯ**

**Чл. 3.** Договорът влиза в сила от 01.06.2025г. и е със срок на действие до 31.12.2027 г.

**Чл. 4.** За всеки конкретен случай на съвместна дейност и сътрудничество страните по договора оформят анекси към настоящия договор, в който при необходимост се съгласуват финансови условия, план програми, план сметки и други ресурсни осигурявания.

**Чл. 5.** Страните се задължават да запазват конфиденциалност по отношение на информацията и резултатите предмет на съвместната дейност, ако едната от тях пожелае това, което се уговаря в съответните анекси.

**Чл. 6.** Всяка от страните ще работи за реализиране на дейностите по този договор от свое име и за своя сметка, като страните изрично изразяват волята си същият да не се тълкува като договор, създаващ гражданско дружество по смисъла на ЗЗД или друга форма на обединение на страните.

**Чл. 7**. Всички спорове, възникнали по повод тълкуването и изпълнението на договора, ще се разрешават по взаимно съгласие на двете страни, а при непостигане на такова – от компетентния съд в гр. София по реда на ГПК.

**Чл. 8.** Всички съобщения, уведомления, покани и други се изпращат на адреса, посочен от страните, както следва:

**(1)** За НСА: София 1700, Студентски град, ул. „Акад. Стефан Младенов“ 21, НСА „Васил Левски“, Деловодство, ет.1, ст. 111 – Деловодство.

**(2)** За Община Русе, гр. Русе, пл. „Свобода“ № 6, Деловодство.

Настоящият договор се състави и подписа в два еднообразни екземпляра по един за всяка страна.

**ЗА НСА „ВАСИЛ ЛЕВСКИ“: ЗА ОБЩИНА РУСЕ:**

/…………………………………………………../ /………………………………………../

**Проф. Красимир Петков, дн Пенчо Милков**

*Кмет на Община Русе*