**ДО ОБЩИНСКИ СЪВЕТ –РУСЕ**

**ПРЕДЛОЖЕНИЕ**

**ОТ ПЕНЧО МИЛКОВ**

**КМЕТ НА ОБЩИНА РУСЕ**

**ОТНОСНО:** Отдаване под наем на имот - частна общинска собственост, за офис на Сдружение за общественополезна дейност „Местна инициативна рибарска група Русе – Иваново – Борово“

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

През 2024 г. Община Русе в партньорство с Община Иваново, Община Борово и още седемнадесет физически и юридически лица учреди Сдружение в обществена полза „Местна инициативна рибарска група Русе – Иваново – Борово“. Инициативата е в изпълнение на проект „Подготвителни дейности за създаване на Местна инициативна рибарска група /МИРГ/ Община Русе – Община Иваново – Община Борово и за разработване на Стратегия за водено от общностите местно развитие за периода 2021-2027 г.“, процедура „Изграждане на капацитет и подготвителни действия в подкрепа на разработването и бъдещото изпълнение на стратегиите за Водено от общностите местно развитие“ по Програма за морско дело, рибарство и аквакултури 2021-2027 (ПМДРА).

Понастоящем Община Русе като водещ партньор по горепосочения проект и от името на новоучреденото Сдружение подготвя проектно предложение по Процедура № BG14MFPR001-3.002 „Изпълнение на стратегии за ВОМР“, вид дейност 3.2. „Изпълнение на стратегии за ВОМР”, Приоритет 3 „Осигуряване на условия за устойчива синя икономика в крайбрежните, островните и вътрешните райони и насърчаване на развитието на общностите, занимаващи се с рибарство и аквакултури” по ПМДРА. Срокът за подаване на проектното предложение е до 10.06.2025 г.

Един от критериите за допустимост на кандидата за финансова помощ - Сдружение „Местна инициативна рибарска група Русе – Иваново – Борово“, е да се докаже готовност за администриране на дейностите по стратегията за ВОМР, като се представят доказателства, че сдружението разполага със самостоятелно работно помещение (офис). Предвид обстоятелство, че кандидатът трябва да докаже наличието на офис преди проектното предложение да е одобрено за финансиране, наемните отношения ще възникнат под условие, че МИРГ получи безвъзмездната финансова помощ, за която кандидатства.

Община Русе разполага с подходящо помещение - самостоятелен обект в сграда с идентификатор по КККР на гр. Русе 63427.2.765.1.24 със застроена площ на самостоятелния обект 28,20 кв.м, с предназначение – за офис, брой нива на обекта – едно, намиращ се в многофамилна жилищна сграда с идентификатор по КККР на гр. Русе 63427.2.765.1, разположена в поземлен имот с идентификатор по КККР на гр. Русе 63427.2.765, с административен адрес гр. Русе, ул. „Княжеска“ № 15, ет. 2, офис 7, предмет на АЧОС № 6799 от 25.10.2012 г.

Отдаването под наем на имоти - частна общинска собственост на юридически лица с нестопанска цел, осъществяващи дейност в обществена полза, се извършва без търг или конкурс след решение на Общински съвет – Русе, съгласно чл.14, ал. 6 от Закона за общинската собственост и чл. 15, ал. 6 от Наредба №1 за общинската собственост на Общински съвет - Русе.

Наемната цена за горепосочения нежилищен имот – частна общинска собственост, изчислена съгласно Наредба №2 на Общинския съвет за начални цени за отдаване под наем на общински обекти със стопанско и административно предназначение, възлиза на 153.00 лева без ДДС.

С оглед гореизложеното и на основание чл. 63, ал. 1 от Правилника за организацията и дейността на Общински съвет - Русе, неговите комисии и взаимодействието му с общинската администрация, предлагам Общински съвет – Русе да вземе следното:

**Р Е Ш Е Н И Е:**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 11, ал. 2 и чл.14, ал.6 от Закона за общинската собственост, във връзка с чл.15, ал.6 от Наредба № 1 на Общинския съвет за общинската собственост, Общински съвет – Русе реши:

1. Дава съгласие да се отдаде под наем за срок до 31.12.2029 г., като офис, на Сдружение „Местна инициативна рибарска група Русе – Иваново – Борово“, ЕИК 208041435, самостоятелен обект в сграда с идентификатор по КККР на гр. Русе 63427.2.765.1.24, със застроена площ на самостоятелния обект 28.20 кв. м, с предназначение – за офис, брой нива на обекта – едно, намиращ се в многофамилна жилищна сграда с идентификатор по КККР на гр. Русе 63427.2.765.1, разположена в поземлен имот с идентификатор по КККР на гр. Русе 63427.2.765, с административен адрес гр. Русе, ул. „Княжеска“ № 15, ет. 2, офис 7, предмет на АЧОС № 6799 от 25.10.2012 г., срещу заплащане на месечна наемна цена в размер на 153.00 лева без ДДС, като договорът за наем бъде сключен под условие, че сдружението получи финансиране по Процедура № BG14MFPR001-3.002 „Изпълнение на стратегии за ВОМР“ по ПМДРА.

2. Предвид кратките срокове за кандидатстване по процедурата, на основание чл. 60 от АПК, се допуска предварително изпълнение на решението.

Решението подлежи на оспорване чрез Общински съвет - Русе пред Административен съд Русе в 14 - дневен срок от съобщаването.

**Приложения**:

**1.** Разпечатка по партида на сдружението от Търговски регистър и регистър на ЮЛНЦ;

**2.** Копие на АЧОС № 6799 от 25.10.2012 г.;

**3.** Копие на схема на самостоятелен обект в сграда;

Предложил,

**ПЕНЧО МИЛКОВ**

*Кмет на Община Русе*