**ДО**

**ОБЩИНСКИ СЪВЕТ**

**РУСЕ**

**ПРЕДЛОЖЕНИЕ**

**ОТ ПЕНЧО МИЛКОВ**

**КМЕТ НА ОБЩИНА РУСЕ**

**ОТНОСНО:** Общо събрание на акционерите на Университетска многопрофилна болница за активно лечение „Канев“ АД

**УВАЖАЕМИ ОБЩИНСКИ СЪВЕТНИЦИ,**

В Община Русе е получена покана с вх. №32-47-17/24.04.2025 г. за провеждане на редовно общо събрание на акционерите на Университетска многопрофилна болница за активно лечение „Канев“ АД, ЕИК 117505556, което ще се проведе на 30.05.2025 г. от 13 часа, в конферентната зала на УМБАЛ „КАНЕВ“ АД, ул. „Независимост“ №2, гр. Русе. При липса на кворум събранието ще се проведе на 16.06.2025 г. от 13 часа, на същото място и при същия дневен ред.

Видно от поканата, по точки 9 и 10 от дневния ред, общото събрание на акционерите следва да вземе решение за промяна в капитала на дружеството и в неговия устав. Проектите за решение по посочените две точки са изписани подробно в приложената към настоящото предложение покана. Увеличението на капитала на търговското дружество е във връзка с предоставени от МЗ и усвоени от УМБАЛ „Канев“ АД средства за целеви капиталови разходи по два договора от 2023 г. и 2024 г. и е в размер на 799 030 лева. Към настоящият момент, записания капитал на лечебното заведение е в размер на 31 641 110 лева, разпределени в 3 164 111 броя поименни акции, всяка от които с номинална стойност 10 лева.

Съгласно т. 2.1 от Решение №8/05.12.2023 г. на Общински съвет – Русе, за представители на Община Русе в Общото събрание на акционерите на търговското дружество са избрани Алисе Муртезова, Милен Боев, Петя Кашукеева, Пламенка Ангелова и Семра Джиниева.

Участието на Община Русе в капиталовата структура на Университетска многопрофилна болница за активно лечение „Канев“ АД е 281 948 броя акции по 10 лева всяка, представляващи 8,91% от капитала.

Съгласно чл. 17, т. 1. и 2 от Наредба №9 за реда и условията за упражняване правата на Община Русе върху общинската част от капитала на търговските дружества, в акционерните дружества, в които Община Русе не е единствения акционер, представителите на Общинския съвет в Общото събрание на акционерите вземат предварително писмено решение от Общински съвет – Русе при изменение или допълване на устава на дружеството и намаляване или увеличаване на капитала на дружеството.

Представителите на общината следва в десетдневен срок след провеждане на Общото събрание да представят в Общинския съвет и на Кмета на Общината пълен протокол от заседанието на събранието.

На основание гореизложеното и чл. 63, ал. 1 от Правилника за организацията и дейността на Общински съвет – Русе, неговите комисии и взаимодействието му с общинската администрация, предлагам Общински съвет – Русе да вземе следното

**РЕШЕНИЕ:**

На основание чл. 21, ал. 2, във връзка с чл. 21, ал. 1, т. 9 от ЗМСМА, във връзка с чл. 226 от ТЗ и чл. 17, т. 1 и 2 от Наредба № 9 за реда и условията за упражняване правата на Община Русе върху общинската част от капитала на търговските дружества на ОбС-Русе, Общинският съветреши:

Упълномощава представителите на Община Русе в Общото събрание на акционерите на Университетска многопрофилна болница за активно лечение „Канев“ АД, ЕИК 117505556, Алисе Муртезова, Милен Боев, Петя Кашукеева, Пламенка Ангелова и Семра Джиниева да гласуват „ЗА“ по точки 9 и 10 от дневния ред на редовното Общо събрание на акционерите на дружеството, което ще се проведе на 30.05.2025 г. от 13 часа, в конферентната зала на УМБАЛ „КАНЕВ“ АД, ул. „Независимост“ №2, гр. Русе, а при липса на кворум – на 16.06.2025 г. от 13 часа, на същото място и при същия дневен ред.

**Приложения:** Копия на писмо с вх. №32-47-17/24.04.2025 г. и Покана за свикване на общо събрание на акционерите на Университетска многопрофилна болница за активно лечение „Канев“ АД.

**ПЕНЧО МИЛКОВ**

*Кмет на Община Русе*