ДО ОБЩИНСКИ СЪВЕТ-РУСЕ

П Р Е Д Л О Ж Е Н И Е

ОТ

АКАД. ХРИСТО БЕЛОЕВ

ПРЕДСЕДАТЕЛ НА ОБЩИНСКИ СЪВЕТ-РУСЕ

ОТНОСНО: Заповед на Областен управител Русе по чл.45 от ЗМСМА относно решение № 601 по Протокол № 19 на Общински съвет –Русе от 24.04.2025 г.

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

С Решение № 601 по протокол № 19/24.04.2025 г Общински съвет-Русе на основание, чл.21, ал. 1, т. 8 от ЗМСМА, чл.14, ал. 7, във връзка с ал. 2 от ЗОС, чл. 8, ал. 1 от Наредба № 28 за условията и реда за използване на спортните обекти, собственост на Община Русе, Отменя решение №467, прието с протокол №15/17.12.2024 г. Общински съвет – Русе.

Със Заповед № 4-95-00-266/ 07.05.2025 г Областния управител **ВРЪЩА** Решение № 601 по протокол № 19/24.04.2025 г Общински съвет-Русе на основание чл.32, ал.1 и ал.2, изр.1 от Закона за администрацията , чл.45, ал.4, изр.1 и изр.2, предл.1 и ал.6 от ЗМСМА, във връзка с чл.8 , ал.11 от ЗОС, чл.31,ал.1, т.5 от Закона за администрацията **ЗА НОВО ОБСЪЖДАНЕ** като счита същото за незаконосъобразно.

В **мотивите към заповедта** се излагат съображения за:

Съществено нарушение на административно-производствените правила тъй като не е било налице нито едно от изчерпателно изброените в чл.99 от АПК основания за възобновяване на административното производство по издаване на решение №467, прието с протокол №15/17.12.2024 г. Общински съвет – Русе. Въпреки това Общинският съвет е възобновил производството и се е произнесъл по преписката, като е отменил своя предходен акт.

Твърди се, че отсъствието на правни и фактически основания , които да налагат възобновяването и отмяната на влязъл в сила и изпълнен административен акт , са се отразили и в основанията , посочени в решението, които не били приложими в конкретния случай и не мотивирали отмяната на влязъл в законна сила акт на Общински съвет -Русе.

Посочва, че по преписката е възникнал правен спор относно изпълнение на решение №467, прието с протокол №15/17.12.2024 г. Общински съвет – Русе, който е бил отнесен пред компетентните съдебни органи.

Счита, че е допуснато съществено процесуално нарушение на административно-производствените правила , поради не прилагане по преписката на становище на кмета на Община Русе, като такова не е направено и на заседанието на 24.04.2025 г от представител на изпълнителната власт в общината по предложения проект на акт, както и относно възможностите и реда за управление на недвижимия имот-публична общинска собственост.

С оглед правомощията на общинския съвет по чл.45, ал.9 от ЗМСМА да отмени, измени или приеме повторно върнатия за ново обсъждане акт, същият следва да се произнесе с решение, взето с не по-малко от повече от половината от общия брой общински съветници- чл.45, ал.10 от ЗМСМА.

Общински съвет може да измени или отмени свое решение, което е влязло в сила, като изложи съответните основания за това, при спазване на изискванията на чл.99 от АПК за възобновяване на административното производство. Същият е постановил решение № 601 по Протокол № 19 на Общински съвет –Русе от 24.04.2025 г. в кръга на своята материална компетентност, с необходимия за това кворум в заседанието, поради което решението е валидно прието.

С оглед съображенията за липса на основание за прилагане на чл.99 от АПК за възобновяване на влязъл в сила административен акт и последваща отмяна на същия обаче, същото се явява постановено при съществено нарушение на съдопроизводствените правила. Като такова е налице основание за отмяна на същото.

Предвид изложеното считам и на основание чл.63 ал.1 от Правилника за организацията и дейността на Общински съвет-Русе, неговите комисии и взаимодействието му с общинската администрация предлагам на Общински съвет-Русе да приеме следното

Р Е Ш Е Н И Е:

На основание чл.21, ал.1, т.24 и чл.45, ал.4 и ал.9 предл.1 от Закона за местно самоуправление и местна администрация и Заповед № 4-95-00-266/ 07.05.2025г на Областен управител-Русе

Р Е Ш И :

ОТМЕНЯ свое Решение № 601 по Протокол № 19 на Общински съвет–Русе от 24.04.2025 г.

Приложение: Заповед № 4-95-00-266/ 07.05.2025 г на Областен управител-Русе.

**ВНОСИТЕЛ:**

**АКАД.ХРИСТО БЕЛОЕВ, ДТН**

***Председател на Общински съвет- Русе***