**ДО**

**ОБЩИНСКИ СЪВЕТ**

**РУСЕ**

**ПРЕДЛОЖЕНИЕ**

**ОТ Г-Н ПЕНЧО МИЛКОВ**

**КМЕТ НА ОБЩИНА РУСЕ**

**Относно:** *Осигуряване и съфинансиране на Община Русе, във връзка с интегриран проект, по идея, по ПРР*

**УВАЖАЕМИ ОБЩИНСКИ СЪВЕТНИЦИ,**

В рамките на програма „Развитие на регионите“, приоритетна ос 1, Община Русе е един от допустимите бенефициенти за дейности насочени към подобряване на състоянието на обществено достъпна градска инфраструктура. През 2024 година беше разработена проектна идея в отговор на насоките по етап 1 по поканата и в съответствие с Плана за интегрирано развитие на община Русе.

След успешно преминаване на предварително разглеждане и оценка на местно и регионално ниво, проектната идея „Градска среда, култура и икономическо развитие“, по процедура „Подкрепа за интегрирано градско развитие в 10-те градски общини – основни центрове на растеж“, код BG16FFPR003-1.001, приоритетна ос „Интегрирано градско развитие“, по програма "Развитие на регионите" 2021-2027 беше допусната до детайлна разработка за окончателна оценка и одобрение от Управляващия орган.

Проектното предложение е предвидено да се реализира в партньорство между водещ партньор Община Русе и партньор Регионална Библиотека „Любен Каравелов“, гр. Русе и включва различни групи мерки по ПРР чрез интервенции в мерки за енергийна ефективност на обществени сгради и зелена градска инфраструктура, култура и туризъм.

Предвидените дейности ще придадат нов, модерен облик, както на община Русе, така и на целия регион и ще способства за устойчиво и интегрирано развитие на територията.

Приложен е интегриран подход между четири основни дейности: 1: Изграждане на нов корпус към съществуващата сграда на Доходното здание; Дейност 2: Основен ремонт, реставрация и консервация на Регионална Библиотека „Любен Каравелов” 3: Въвеждане на мерки за енергийна ефективност на сградата на Обреден дом – Русе; 4: Изграждане на обект за провеждане на публични събития на открито. Община Русе е отговорна за цялостното изпълнение на дейностите, а РБ „Любен Каравелов“ ще бъде ползвател на резултатите в изпълнение на Дейност 2.

Очакваният интегритет от реализацията е създаване на атрактивна, качествена, приобщаваща среда, включително културна и зелена, за привличане, задържане и развитие на човешкия капитал за нуждите на местното социално- икономическо развитие. Новият и модерен облик на града ще способства и за устойчиво развитие на целевата територия като устойчива и безопасна целогодишна туристическа дестинация, чрез осмисляне на пространствата в контекста на Новия Европейски Баухаус. По този начин ще се ускори растежа на регионалната икономика, ще се оползотвори по устойчив начин специфичния местен потенциал за развитие, ще се подобри качеството на околната среда и на културната и туристическа инфраструктура, ще се насърчи растежа на доходите, чрез устойчиво създаване на заетост в района, вкл. чрез подпомагане развитието на интегриран туризъм.

Проектното предложение съответства на ПИРО на Община Русе 2021-2027 г.

С оглед на важността и значимостта за развитие на обществено достъпна инфраструктура Община Русе е подготвила проектно предложение по описаната по-горе покана.

Предвиденият бюджет на проектното предложение, защитен с количествени сметки, проектна документация и финансов анализ е 24 359 089,62 лв. Поради изискванията на програмата, при планиране на дейности по въвеждане на мерки за енергийна ефективност, както е в дейност 3: „Въвеждане на мерки за енергийна ефективност на сградата на Обреден дом – Русе“, е необходимо предвиждането на съфинансиране от кандидата, което в случая е изчислено на 154 204,42 лв. Изпълнението на дейностите по проекта следва да бъде за 36 месеца, в периода 2026 - 2029 г.

**С оглед на обстоятелството, че настоящото проектно предложение е предмет на оценка, съществува възможност по същата да бъде внесена корекция от МРРБ. При наличие на това обстоятелство, Община Русе има готовност да подготви актуално предложение на стойност, различна от текущата.**

Предвид изложеното и на основание чл. 63, ал. 1 от Правилника за организацията и дейността на Общински съвет – Русе, неговите комисии и взаимодействието му с общинската администрация, предлагам Общинският съвет да вземе следното решение:

**РЕШЕНИЕ:**

На основание чл. 21, ал.1, т.1 във връзка с ал.1, т.23 от ЗМСМА, Общински съвет – Русе:

1. Дава съгласие Община Русе да осигури съфинансиране в размер до 154 204,42 лв. за реализация на дейност Дейност 3. Въвеждане на мерки за енергийна ефективност на сградата на Обреден дом – Русе, по процедура BG16FFPR003-1.001 „Подкрепа за интегрирано градско развитие в 10-те градски общини – основни центрове на растеж" на Програма „Развитие на регионите" (ПРР) 2021-2027 г.

**ВНОСИТЕЛ:**

**ПЕНЧО МИЛКОВ**

*Кмет на Община Русе*